BUCUREȘTI, 23 mai 2017 – Netflix, cea mai mare rețea de televiziune online din lume a lansat astăzi interfața de utilizare pentru România, împreună cu subtitrări și dublaje în limba română pentru mii de ore de seriale și filme, inclusiv pentru apreciatele programe originale Netflix.

Grație unei testări gratuite în prima lună, apoi unui tarif lunar începând de la 7,99 euro, abonații Netflix se pot bucura de o gamă largă de seriale și filme, printre care seriale originale Netflix apreciate de critici cum sunt Stranger Things și House of Cards, seriale și filme europene și americane emblematice, documentare și numeroase programe pentru copii. Noi seriale și filme originale Netflix devin disponibile simultan în întreaga lume, toate episoadele putând fi vizionate imediat.

„Suntem încântați să putem oferi conținut Netflix în limba română, pentru ca abonații să se bucure de o mare varietate de seriale și filme: seriale originale Netflix populare în toată lumea, animeuri, conținut adresat copiilor, programe de comedie și nu numai”, a declarat Jonathan Friedland, director de comunicare la Netflix. „România știe ce înseamnă divertismentul de calitate, iar acum vizionarea programelor favorite pe Netflix este și mai ușoară, fiind posibilă oricând, oriunde și pe orice dispozitiv conectat la internet, simultan cu restul lumii.”

Pe lângă localizarea în limba română, abonații vor avea acces la seriale și filme exclusive în format Ultra HD 4K și HDR. Printre mult așteptatele filme originale Netflix disponibile în curând se numără War Machine, cu Brad Pitt și Sir Ben Kingsley, Okja, cu Jake Gyllenhaal, Tilda Swinton și Paul Dano și Bright, cu Will Smith și Joel Edgerton. În ce privește serialele originale Netflix distinse cu premii, menționăm Orange is the New Black și The Crown, dar și seriale-fenomen la nivel mondial cum sunt Cele treisprezece motive și Fetele Gilmore. Serviciul oferă și seriale americane de referință, printre care Costume, Arcașul, Dexter, Gossip Girl, Breaking Bad, Stăpânul inelelor, Războiul stelelor și Uimitorul Om-Păianjen.

Netflix oferă divertisment de calitate cu multe titluri disponibile la rezoluție HD și sunet surround Dolby Digital Plus 5.1. Tehnologiile avansate pentru recomandări, cu până la cinci profiluri de utilizator, ajută abonații să descopere divertismentul preferat.

În cazul utilizatorilor de dispozitive mobile, Netflix oferă control de date pentru o mai bună gestionare a cantității de date utilizate la difuzarea prin rețelele de telefonie mobilă, lărgind paleta de opțiuni atât pentru abonamente cu trafic de date nelimitat, cât și pentru abonamente mai restrictive. Pe site-ul fast.com, abonații pot vedea cu ușurință cât de rapidă este conexiunea la internet, fie mobilă, fie de tip broadband. În plus, oferim un instrument pe care clienții îl pot utiliza pentru mai multe detalii și controlul serviciului de internet.

Pentru persoanele care călătoresc, în cea mai mare parte catalogul poate fi descărcat și vizionat ulterior fără a fi nevoie de conexiune la internet, în avion sau în drum către/dinspre locul de muncă.

Netflix poate fi accesat pe mai mult de 1.000 de dispozitive conectate la internet, iar abonații din România pot testa gratuit serviciul timp de o lună după ce se înscriu pe www.netflix.com

Printre dispozitivele compatibile cu Netflix la lansarea în România se numără:

Playere Blu-ray LG, Panasonic, Samsung, Sony, Toshiba Computere Mac, Windows, Chrome OS Console de jocuri PlayStation (PS3, PS4), Wii U, Xbox 360, Xbox One Sisteme home-cinema LG, Panasonic, Samsung, Sony Smart TV LG, Panasonic, Philips, Samsung, Sony, Toshiba Playere media pentru internet Apple TV, Google Chromecast Telefoane și tablete Telefoane și tablete iOS, telefoane și tablete Android, Windows Phone

Despre Netflix

Netflix este cea mai mare rețea de televiziune online din lume, cu peste 100 de milioane de abonați din peste 190 de țări, care vizionează zilnic peste 125 de milioane de ore de seriale și filme, inclusiv seriale originale, documentare și lungmetraje. Abonații pot viziona oricât doresc, oricând, oriunde și pe aproape orice dispozitiv conectat la internet. Abonații pot reda, întrerupe sau continua vizionarea, fără reclame sau obligații.

Persoana de contact pentru relații cu publicul:

Yann Lafargue / ylafargue@netflix.com